
Për miratimin e listës paraPrake të pronave të paluajtshme publike shtetërore, që transferohen në pronësi ose në përdorim të bashkisë Libohovë të qarkut të Gjirokastrës

Në mbështetje të nenit 100 të Kushtetutës dhe të neneve 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, me propozimin e Ministrit të Brendshëm, Këshilli i Ministrave

Vendosi:

1. Miratimin e listës paraprake të pronave të paluajtshme publike shtetërore, që transferohen në pronësi ose në përdorim të bashkisë Libohovë të qarkut të Gjirokastrës, sipas lidhjes 1 që i bashkëlidhet këtij vendimi.
2. Lista paraprake, sipas kërkesave të këshillit të kësaj bashkie, është pjesë e listës së inventarit të pronave të paluajtshme publike shtetërore, që janë brenda juridiksionit territorial dhe administrativ të bashkisë Libohovë të qarkut të Gjirokastrës, miratuar me vendimin nr.601, datë 10.9.2004 të Këshillit të Ministrave “Për miratimin e listës së inventarit të pronave të paluajtshme shtetërore në bashkinë e Libohovës”.
3. Ngarkohen Ministria e Brendshme dhe bashkia e Libohovës për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha

Bashkia Libohovë							Lidhja 1

	Numrat rendorë të pronave në listën e inventarit
	Fusha e përdorimit të pronës
	Lloji i transferimit

	13,163,165,166
	Prona që përdoren për ushtrimin e funksioneve në fushën e zhvillimit ekonomik
	Në pronësi

	8-12
	Monumente historike e kulturore dhe buste me interes vendor
	Në pronësi

	1-6,164
	Prona që përdoren për realizimin e programeve arsimore
	Në pronësi

	7
	Prona që përdoren për realizimin e funksioneve në shëndetin publik
	Në pronësi

	161-162
	Prona që përdoren për realizimin e veprimtarive social-kulturore e sportive
	Në pronësi

	130
	Prona që përdoren në fushën e bujqësisë dhe ushqimit tokë bujqësore
	Në përdorim

	22-26,28,29,31,34,78-81,83,86-88,119,157
	Infrastrukturë (rrugë vendore, lulishte) dhe shërbime publike
	Në pronësi

	15-21
	Varrezat publike
	Në pronësi

	27,30,32,33,35-77,82,84-85,89-124
	Troje dhe hapësira
	Në përdorim

	120
	Prona që përdoren për realizimin e funksioneve sociale
	Në pronësi

	160
	Prona që përdoren në fushën administrative
	Në pronësi

	125-129
	Pyje kullota
	Në pronësi

	131,135,138,148

	Prona që përdoren në fushën e bujqësisë dhe ushqimit, kanale të treta dhe tokë jobujqësore
	Në pronësi

	156
	Rrjeti i ndriçimit publik
	Në pronësi



